Author: Bastovanska
Last saved by: jost
Company: MDPT

Vyhodnotenie pripomienkového konania
  Návrh nariadenia vlády Slovenskej republiky o technických požiadavkách na odrazové sklá motorových vozidiel a ich prípojných vozidiel

Spôsob pripomienkového konania: bežný postup (18. 8. 2005 do 9. 9. 2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: | 31

Subjekty, ktoré nemali pripomienky: Úrad vlády SR, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie,  Správa štátnych hmotných rezerv SR, Národná banka Slovenska, Generálna prokuratúra SR.

Subjekty, ktoré vôbec nezaslali pripomienky: Najvyšší kontrolný úrad SR.

Počet vznesených zásadných pripomienok | 2
počet akceptovaných pripomienok | 2
počet čiastočne akceptovaných pripomienok |
počet neakceptovaných pripomienok |
počet neaktuálnych pripomienok |

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort | Pripomienka | Typ | Vyh. | Spôsob vyhodnotenia

Inštitút pre aproximáciu práva
6555/2005/SIAP

K návrhu nariadenia:
V celom texte nariadenia nahradiť slová „štátny dopravný úrad“ slovami „príslušný štátny orgán“

O

Neaktuálne

Podľa záverov LRV z 10.1.2006 sa používa označenie „štátny dopravný úrad“.

K § 2: 
Podľa ustanovenia § 2 návrhu nariadenia vlády musia odrazové sklá vozidiel spĺňať technické požiadavky ustanovené v prílohe II smernice 76/757/EHS. Táto príloha však obsahuje viaceré spätné odkazy. Prílohu smernice, alebo jej časť, ktorá obsahuje spätný odkaz na ďalšie smernice alebo iné právne predpisy, nie je možné prevziať do slovenského právneho poriadku iba pomocou odkazu v zmysle § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Žiadame, aby ste odkaz na prílohu II smernice 76/757/EHS nahradili odkazmi na medzinárodné zmluvy a vnútroštátne právne predpisy, v ktorých sú skutočne publikované technické požiadavky, ktoré musia odrazové sklá vozidiel spĺňať.

O

ČA

Upravené podľa záverov z porady SIAP a MDPT dňa 2.3.2006.

K § 3 ods. 2: 
Podľa tohto ustanovenia musí informačný dokument spĺňať požiadavky ustanovené v doplnku 1 prílohy I smernice 76/757/EHS. Tento doplnok však obsahuje spätný odkaz na smernicu 76/761/EHS. Z toho dôvodu žiadame, aby ste požiadavky na informačný dokument a vzor informačného dokumentu prevzali do  prílohy návrhu nariadenia vlády a v § 3 ods. 2 odkázali sa túto prílohu návrhu nariadenia vlády. Navrhujeme, aby ste v súlade s touto zmenou upravili aj znenie § 3 ods. 5 tretej vety návrhu nariadenia vlády.

O

N

Informačný dokument tvorí súčasť technickej dokumentácie, ktorý vyplní výrobca a predloží k žiadosti o udelenie typového schválenia ES. Po typovom schválení tvorí prílohu osvedčenia o typovom schválení ES a je predkladaný a uznávaný vo všetkých členských štátoch EÚ v rámci uvedenia vozidla alebo komponentu na trh alebo do prevádzky  príp. v procese ďalšieho typového schvaľovania.
Znenie je upravené podľa záverov LRV SR z 20.2.2005.

K § 3 ods. 7: 
Podľa tohto ustanovenia sa osvedčenie o typovom schválení ES komponentu  pre typ odrazových skiel vydáva podľa vzoru ustanoveného v doplnku 2 prílohy I smernice 76/757/EHS. Tento doplnok však obsahuje spätný odkaz na smernice 70/156/EHS a 76/761/EHS. Preto navrhujeme, aby ste doplnok 2 prílohy I smernice 76/757/EHS prebrali ako prílohu návrhu nariadenia vlády, v ktorej odkážete na príslušné vnútroštátne právne predpisy, ktorými sa do slovenského právneho poriadku preberajú uvedené smernice. Navrhujeme, aby ste v súlade s touto zmenou nahradili v § 3 ods. 7 a v § 3 ods. 18 návrhu nariadenia vlády odkaz na doplnok 2 prílohu I smernice 76/757/EHS odkazom na príslušnú prílohu nariadenia vlády.

O

N

Ide o vzor tlačiva Osvedčenie o typovom schválení ES, ktoré je uznávané vo všetkých členských štátoch EÚ; preberá sa formou aproximačného odkazu; upravené obdobne ako v ostatných aproximačných nariadeniach.

K § 3 ods. 8: 
Z dôvodu, že právo Európskych spoločenstiev a Európskej únie nepozná pojem „smernica Európskej únie“, ako aj z dôvodov prehľadnosti a právnej istoty adresátov predkladaného nariadenia vlády, navrhujeme, aby ste z tohto ustanovenia vypustili slová „ktorými sa preberajú príslušné smernice Európskych spoločenstiev a Európskej únie“ a doplnili odkaz na poznámku pod čiarou, v ktorej odkážete na vnútroštátne právne predpisy ustanovujúce príslušné technické požiadavky.

O

ČA

Upravené podľa záverov z porady SIAP a MDPT dňa 24.10.2005.

K § 3 ods. 9: 
Navrhujeme, aby ste v tomto ustanovení slová „Pre každý typ odrazových skiel“ nahradili slovami „Pre každý schválený typ odrazových skiel“, pretože podľa Vami použitej formulácie by sa značka typového schválenia ES komponentu mala prideliť každému typu odrazových skiel, nielen schválenému typu. 
Z dôvodu, že bod 4 prílohy I smernice 76/757/EHS obsahuje okrem požiadaviek na vyhotovenie značky typového schválenia ES komponentu aj ustanovenia o požiadavkách na umiestnenie značky typového schválenia ES komponentu na vozidle, spätný odkaz na smernicu 70/156/EHS a ustanovenia o jedinej značke ES typového schválenia a jej pripevnení na vozidle, žiadame, aby ste celý bod 4 prílohy I smernice 76/757/EHS prebrali do samostatnej prílohy návrhu nariadenia vlády, vrátane odkazov na  doplnok 3 prílohy I smernice 76/757/EHS a v § 3 ods. 9 odkázali na túto prílohu návrhu nariadenia vlády. Navrhujeme, aby ste spätný odkaz na smernicu 70/156/EHS nahradili odkazom na vnútroštátny právny predpis, ktorým sa uvedená smernica preberá do slovenského právneho poriadku.

O

O

A

ČA

Upravené.

Upravené podľa záverov z porady SIAP a MDPT dňa 24.10.2005.

K § 3 ods. 14: 
V tomto ustanovení sa vo vzťahu k náhradným dielcom nachádza odkaz na celé znenie smernice 76/757/EHS v znení platnom v čase, keď bolo vozidlo prvýkrát evidované. Upozorňujeme Vás na skutočnosť, že zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, odkaz na celý text smernice nepripúšťa. Rovnako Vás upozorňujeme na to, že smernica 76/757/EHS v znení, na ktoré v ustanovení § 3 ods. 14 návrhu nariadenia vlády odkazujete, nebude v úradnom vestníku publikovaná v slovenskom jazyku. Takýto odkaz je teda neprípustný. Z uvedených dôvodov žiadame, aby ste technické požiadavky, ktoré musia spĺňať náhradné dielce na staršie typy vozidiel, prebrali priamo do textu návrhu nariadenia vlády, a to formou prílohy k návrhu nariadenia vlády.

Z

ČA

Rozpor odstránený. Znenie upravené na základe dohody SIAP a MDPT z 24.10.2005.

K § 3 ods. 17: 
Z dôvodu dosiahnutia súladu s čl. 7 smernice 76/757/EHS žiadame, aby ste k dvom podmienkam, pri splnení ktorých nemožno odmietnuť udelenie typového schválenia ES vozidla, doplnili tretiu: „ak sú odrazové sklá označené značkou typového schválenia ES komponentu“.

O

A

Upravené.

K § 5: 
Z dôvodu prehľadnosti navrhujeme, aby ste za slová „Ministerstvo dopravy, pôšt a telekomunikácií Slovenskej republiky“ vložili odkaz na poznámku pod čiarou, v ktorej odkážete na § 99 písm. u) zákona č. 725/2004 Z. z.

O

Neaktuálne.

Pôvodný § 5 bol vypustený.

K transpozičnej prílohe:
Navrhujeme, aby ste do prílohy doplnili údaje o tom, že smernica 76/757/EHS bola zmenená aj nasledujúcimi právnymi aktmi:
Akt o podmienkach pristúpenia a o úpravách zmlúv – pristúpenie Helénskej republiky (Ú. v. ES L 291, 19.11.1979)
Akt o podmienkach pristúpenia a o úpravách zmlúv – pristúpenie Španielskeho kráľovstva a Portugalskej republiky (Ú. v. ES L 302, 15.11.1985)
Akt o podmienkach pristúpenia a o úpravách zmlúv – pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994).

O

A

Upravené.

Ministerstvo financií SR
MF/21646/2005-81

Návrh odporúčam prehodnotiť v kontexte s čl. 2. ods. 2 Ústavy SR, pretože upravuje konanie štátnych orgánov (§ 3 ods. 10, 11, 14 až 16, § 4 a 5) s Legislatívnymi pravidlami vlády SR (§ 2, 3, 4 a 6, príloha) a prílohou č. 2 týchto pravidiel (úvodná veta, poznámky pod čiarou).

O

ČA

Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 5 vychádzajú z osobitných 
predpisov.
Pôvodný § 5 bol vypustený.

Ministerstvo vnútra SR
SLV-741-4/1-2005

K § 1: 
1. Žiadame na koniec ustanovenia § 1 doplniť slová: „a upravuje  podrobnosti o typovom schvaľovaní odrazových skiel motorových vozidiel a ich prípojných vozidiel.“.

2. Odporúčame vypustiť v § 1 slová „s karosériou alebo bez nej“.

Z

O

A

N

Upravené.

Znenie vychádza z čl. 9 smernice 76/757/EHS.

K § 3 všeobecne: 
Ustanovenia odsekov 1 až 19 v § 3 odporúčame rozdeliť do viacerých paragrafov (bod  9 prílohy č. 2 legislatívnych pravidiel).

O

N

V § 3 sa rieši typové schvaľovanie; upravené obdobne ako v ostatných aproximačných nariadeniach.

K § 3 ods. 3, písm. a) druhý bod:
Odporúčame vypustiť slová „podľa potreby“ v súlade s čl. 4 ods. 1 legislatívnych pravidiel.

O

N

Preberá sa bod 1.3 prílohy I smernice 76/757/EHS.

K § 3 ods. 3, písm. b):
Odporúčame vypustiť slovo „prípadne“ v súlade s čl. 4 ods. 1 legislatívnych pravidiel.

O

N

Preberá sa bod 1.3 prílohy I smernice 76/757/EHS.

K § 3 ods. 7:
Odporúčame upresniť, kto vydáva osvedčenie o typovom schválení ES komponentu a kto prideľuje typové schvaľovacie číslo.

O

A

Upravené.

K § 3 ods. 9:
Odporúčame upresniť, kto prideľuje značku typového schválenia ES komponentu.

O

A

Upravené.

Ministerstvo spravodlivosti SR
15078/2005-53

Odporúčame doplniť prílohu navrhovaného nariadenia vlády v zmysle Čl. 20 ods. 3 Legislatívnych pravidiel vlády Slovenskej republiky o údaj, že smernica je preložená do slovenského jazyka a kde je možno do prekladu nahliadnuť  (internetová stránka Inštitútu pre aproximáciu práva)

O

N

Príloha je v súlade s platnými Legislatívnymi pravidlami.

Generálna prokuratúra SR
Leg/2 482/05-5

1. Obsah vyhlášky nezodpovedá jej názvu, nakoľko návrh technické požiadavky na odrazové sklá neobsahuje, ale § 2 iba odkazuje na ich úpravu v príslušnej smernici Rady EHS.
2. Typové schválenie ES komponentu rieši § 8 zákona č. 725/2004 Z. z., ktorý ustanovuje, kto podáva žiadosť o udelenie typového schválenia (§ 3 ods. 1), ako aj obsah a prílohy k žiadosti (§ 3 ods. 2), a preto tieto ustanovenia sú nadbytočné.
3. § 4 a 5 odporúčame vypustiť

O

ČA

Splnomocňovanie ustanovenia zákona  č. 
725/2004 Z. z. sú formulované všeobecne, na 
ich základe sa vydá cca 100 aproximačných 
nariadení vlády. 
Z týchto splnomocňovacích ustanovení 
vyplýva, že v nariadení možno upraviť okrem 
iného aj „Podrobnosti o typovom  schválení 
ES  vozidla, ... komponentu..... a o technických 
požiadavkách, ktoré musí vozidlo ... 
komponent...  spĺňať z hľadiska 
konštrukcie…“. 
Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
3 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 4 vychádzajú z osobitných 
predpisov. Pôvodný § 5 bol vypustený.

Štatistický úrad SR
803-622/2005-493

Texty § 2 ods. 1, § 3 ods. 2, 5, 7, 9, 13, 14 a 18 odporúčame legislatívne upraviť v súlade s posledným znením návrhu zmien  a doplnení Legislatívnych pravidiel vlády Slovenskej republiky, schválených v Legislatívnej rade vlády 23. 8. 2005, vo väzbe na § 3 ods. 3 zákona č. 19/2002 Z. z. v znení neskorších predpisov.

O

ČA

Znenie je upresnené a upravené obdobne ako v ostatných aproximačných nariadeniach.